5 szuperokos tipp, hogy végre rávedd magad a reggeli sportra - SHAPE
5 szuperokos tipp, hogy végre rávedd magad a reggeli sportra
#Sport#Fitnesz#Edzés#Fitteskedjünk#Tréning#reggeli edzés
Ha ezeket betartod, tényleg sikerülni fog!
Olvasd el ezt is! A modellek új kedvenc edzése: olcsó, bárhol végezhető, és nagyon hatásos!
A klasszikus: készítsd ki a cuccodat már előző este
Ezt a szabályt már többször is láthattad leírva, nem véletlenül, mert az egyik legfontosabb dolog, ha komolyan szeretnéd rávenni magad a reggeli edzésre. Előző nap minden apróságot szedj össze, amire szükséged lehet, így extra 15 percet aludhatsz, motivál, ráadásul kapkodni sem kell!
A gyilkos: olyan tréningre menj, amit csak 24 órával korábban lehet lemondani
Sok olyan edzés van, amit ha nem mondasz le 24 órával korábban, ki kell fizetned mindenképpen. Ez egyszer talán még bele is fér, de sokszor nem játszhatod el, hogy fölöslegesen fizetsz a semmiért.
A legegyszerűbb: feküdj le korábban aludni
Hiszen, ha nem nehéz az ébredés, mert kipihent vagy, könnyedén kipattansz az ágyból, és még kedved is lesz a sportoláshoz! Viszont ahogy a legtöbb mindent, ezt is fokozatosan kell csinálni: minden este bújj ágyba 15 perccel korábban, amíg el nem éred az ideális időpontot.
Olvasd el ezt is! Shakira szépségének 3 titka: az önbizalom mantráját neked sem árt naponta ismételgetni!
A motiváló: készíts olyan reggelit, amiért mindenképpen fel akarsz majd kelni
Nincs is jobb motivátor a kajánál, ugye? Előző este dobd össze, amivel másnap indítanál, és annyira fogod várni, hogy biztosan felkelsz. Például keverj görög joghurtba egy kevés zabpelyhet, lenmagot, durvára tört mandulát, fahéjat és édesítőszert, majd tedd a hűtőbe állni éjszakára!
A furfangos: olyan helyre tedd az ébresztőt, ahova el kell sétálnod érte
Ha nem tudod már az ágyban kinyomni, hanem ki kell szállnod, oda kell menned, akkor már felébredsz annyira, hogy rá tudd venni magad arra is, hogy elmenj edzeni. Kipróbálod?
Olvasd el ezt is! Kacérkodsz a félmaraton gondolatával? Vágj bele!